Diari Oficial de la Generalitat Valenciana


Sumari del DOGV 4027, del 22-06-2001 (2001/6062)

ORDRE de 15 de juny de 2001, de la Conselleria d'Economia, Hisenda i Ocupació, per la qual s'estableix la documentació justificativa de les subvencions concedides a l'empara de les ordres de la Conselleria d'Economia, Hisenda i Ocupació de 26 de desembre de 2000, per la qual es determina el Programa de Formació Professional Ocupacional, de 27 de març de 2001, per la qual es determina el Programa de Tallers de Formació i Inserció Laboral, i de 14 de maig de 2001, per la qual es determina el Programa de Formació Professional Contínua, i es regulen els procediments d'ajudes durant l'exercici de 2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4027

Data del DOGV
:   22-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6062


Data del document
:   15-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * formació professional
    * ajuda pública
    * suport econòmic
    * lluita contra l'atur
    * ajuda a l'ocupació

ORDRE de 15 de juny de 2001, de la Conselleria d'Economia, Hisenda i Ocupació, per la qual s'estableix la documentació justificativa de les subvencions concedides a l'empara de les ordres de la Conselleria d'Economia, Hisenda i Ocupació de 26 de desembre de 2000, per la qual es determina el Programa de Formació Professional Ocupacional, de 27 de març de 2001, per la qual es determina el Programa de Tallers de Formació i Inserció Laboral, i de 14 de maig de 2001, per la qual es determina el Programa de Formació Professional Contínua, i es regulen els procediments d'ajudes durant l'exercici de 2001. [2001/M6062]
  
L'Ordre de 26 de desembre de 2000, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana número 3.907, de data 29 de desembre de 2000, determina el Programa de Formació Professional Ocupacional i regula el procediment per a la concessió d'ajudes durant l'exercici de 2001. En l'article 10.2 estableix la documentació que per a procedir a la liquidació de les ajudes haurà d'aportar l'entitat beneficiària.
  
L'Ordre de 27 de març de 2001, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana número 3.974, de data 5 d'abril de 2001, determina el Programa de Tallers de Formació i Inserció Laboral i regula el procediment per a la concessió d'ajudes durant l'exercici de 2001. En l'article 15.2 estableix la documentació que per a procedir a la liquidació de les ajudes haurà d'aportar l'entitat beneficiària.
  
L'Ordre de 14 de maig de 2001, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana número 4.004, de data 22 de maig de 2001, determina el Programa de Formació Professional Contínua i regula el procediment per a la concessió d'ajudes durant l'exercici de 2001. En l'article 10.1 estableix la documentació que per a procedir a la liquidació de les ajudes haurà de presentar l'entitat beneficiària.
  
Atés que per a la liquidació de les citades ajudes a les entitats beneficiàries es considera convenient afegir als documents justificatius de la despesa corresponent al cost elegible part A, i pel que fa als salaris, els resguards acreditatius de les transferències bancàries efectuades per les quantitats corresponents a les citades despeses, als efectes de comprovar que les citades quantitats han sigut efectivament pagades.
  
Per això, i en virtut de les facultats que em confereix la Llei 5/1983, de Govern Valencià, i el Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació
  
ORDENE
  
Article únic
  
Per a la liquidació de les subvencions concedides a l'empara de les ordres de la Conselleria d'Economia, Hisenda i Ocupació de dates 26 de desembre de 2000, 27 de març de 2001 i 14 de maig de 2001 anteriorment mencionades, les entitats beneficiàries hauran d'afegir als documents justificatius de la despesa corresponent a la part A, els resguards de les transferències bancàries efectuades per les quantitats corresponents als imports dels salaris.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de juny de 2001
  
El conseller d'Economia, Hisenda i Ocupació,